techiaith/cofnodycynulliad_en-cy huggingface dataset:
English: Well, Llywydd, the next Labour Government will inherit the difficulties that have been created in the last three weeks. The last three weeks have changed the context in which decisions have to be made. I heard the shadow Chancellor explain that very cogently on the radio this morning. Something that was right three weeks ago can no longer be sustained, given the turmoil and the billions and billions of pounds that have been spent that are no longer available to an incoming Government. I also heard the shadow Chancellor explain how a Labour Government will raise money through a windfall tax on the excessive profits of energy companies, rather than doing as the current Government is doing, with its now truncated offer of help to people with energy bills - they will take money from everybody else and pass it to energy companies to sustain those extraordinary profits - and that she will act to deal with non-domiciliary taxpayers as well, to make sure that they too pay their fair share to the Exchequer, so that public services can be invested in in a way that only a Labour Government will ever promise and deliver in doing so.
Welsh: Wel, Llywydd, bydd y Llywodraeth Lafur nesaf yn etifeddu'r anawsterau sydd wedi eu creu yn ystod y tair wythnos diwethaf. Mae'r tair wythnos diwethaf wedi newid y cyd-destun y mae'n rhaid gwneud penderfyniadau ynddo. Clywais Ganghellor yr wrthblaid yn esbonio hynny'n gryf iawn ar y radio y bore yma. Ni ellir cynnal rhywbeth a oedd yn iawn dair wythnos yn ôl mwyach, o ystyried y cythrwfl a'r biliynau a'r biliynau o bunnau sydd wedi'u gwario nad ydyn nhw bellach ar gael i'r Llywodraeth nesaf a ddaw i mewn. Clywais hefyd Ganghellor yr wrthblaid yn esbonio sut y bydd Llywodraeth Lafur yn codi arian drwy dreth ffawdelw ar elw anghymedrol cwmnïau ynni, yn hytrach na gwneud fel y mae'r Llywodraeth bresennol yn ei wneud, gyda'i chynnig a gwtogwyd bellach o help i bobl â biliau ynni - byddan nhw'n cymryd arian gan bawb arall a'i basio i gwmnïau ynni i gynnal yr elw rhyfeddol hynny - ac y bydd yn gweithredu i ymdrin â threthdalwyr sydd â'u cartrefi parhaol y tu allan i'r DU hefyd i wneud yn siŵr eu bod nhw hefyd yn talu eu cyfran deg i'r Trysorlys, fel bod modd buddsoddi mewn gwasanaethau cyhoeddus mewn ffordd y bydd dim ond Llywodraeth Lafur yn ei addo ac yn ei gyflawni.
English: But the tone was fiscal conservatism, wasn't it? That's not the kind of progressive politics that we want to see from a change of Government in Westminster. Now, in response to the Chancellor's statement, the Minister for Finance and Local Government here called on the UK Government to use its tax levers more equitably. But is that an approach that you as a Government are also prepared to powerfully consider? That's the phrase you used, First Minister, in considering whether to maintain the 20p basic rate. Now, I accept the context for that has changed, but you could, in these renewed conditions of austerity that we're about to face, look at using your other income tax levers and raise the higher and additional rates, consistent with the principle that broader shoulders should be asked to carry the highest burden. Spain, a socialist Government, has introduced a solidarity tax; Germany already has one. In these difficult times, is this not a principle that we must now consider embracing here in Wales?
Welsh: Ond ceidwadaeth gyllidol oedd y naws, onid e? Nid dyna'r math o wleidyddiaeth flaengar yr ydym ni eisiau ei gweld yn sgil newid Llywodraeth yn San Steffan. Nawr, mewn ymateb i ddatganiad y Canghellor, galwodd y Gweinidog Cyllid a Llywodraeth Leol yma ar Lywodraeth y DU i ddefnyddio ei hysgogiadau treth yn decach. Ond a yw hynny'n ddull yr ydych chi fel Llywodraeth hefyd yn barod i'w ystyried yn galed? Dyna'r ymadrodd a ddefnyddiwyd gennych, Prif Weinidog, wrth ystyried a ddylid cynnal y gyfradd sylfaenol o 20c. Nawr, rwy'n derbyn bod y cyd-destun ar gyfer hynny wedi newid, ond fe allech chi, dan yr amodau newydd hyn o gyni yr ydym ar fin ei wynebu, geisio defnyddio eich ysgogiadau treth incwm eraill a chodi'r cyfraddau uwch ac ychwanegol, sy'n gyson â'r egwyddor y dylid gofyn i ysgwyddau mwy llydan gario'r baich mwyaf. Mae Sbaen, Llywodraeth sosialaidd, wedi cyflwyno treth gydsefyll; mae gan yr Almaen un eisoes. Yn y cyfnod anodd hwn, onid yw'n egwyddor y mae'n rhaid i ni yn awr ystyried ei gofleidio yma yng Nghymru?
English: I agree with the principle, Llywydd, of course, that those who have the most should contribute the most. We will do, as I explained last week - . Last week, the Member was urging me to raise income tax rates here in Wales, and we'd be looking very foolish today if we'd followed his advice then, because, as I explained to him, we will make our decisions when we have the full facts available to us, and the facts on income tax changed very significantly during the week. We will present our budget to the Senedd using the established processes that this Senedd has. By the time we come to lay the budget, we will have moved past 31 October, with whatever horrors lie in store for us then as well. And in that process, we will continue to consider all the levers that we have available to us here in Wales, but we'll come to a decision on the best way to use those levers when we have the full context available to us, rather than making decisions as we go along, only to find that the ground under us has altered in the meantime.
Welsh: Rwy'n cytuno â'r egwyddor, Llywydd, wrth gwrs mai'r rhai sydd â'r mwyaf ddylai gyfrannu fwyaf. Byddwn ni'n gwneud, fel yr eglurais i yr wythnos diwethaf - . Yr wythnos diwethaf, roedd yr Aelod yn fy annog i godi cyfraddau treth incwm yma yng Nghymru, a byddem yn edrych yn ffôl iawn heddiw pe byddem wedi dilyn ei gyngor bryd hynny, oherwydd, fel yr eglurais iddo, byddwn yn gwneud ein penderfyniadau pan fydd gennym y ffeithiau llawn sydd ar gael i ni, a newidiodd y ffeithiau ar dreth incwm yn sylweddol iawn yn ystod yr wythnos. Byddwn ni'n cyflwyno ein cyllideb i'r Senedd gan ddefnyddio'r prosesau sefydledig sydd gan y Senedd hon. Pan ddaw yn amser i ni osod y gyllideb, byddwn wedi mynd heibio 31 Hydref, gyda pha bynnag erchyllterau a fydd yn aros amdanom ni bryd hynny hefyd. Ac yn y broses honno, byddwn yn parhau i ystyried yr holl ysgogiadau sydd gennym ar gael i ni yma yng Nghymru, ond byddwn yn dod i benderfyniad ar y ffordd orau o ddefnyddio'r ysgogiadau hynny pan fydd y cyd-destun llawn ar gael i ni, yn hytrach na gwneud penderfyniadau wrth i ni fynd ymlaen, dim ond i ganfod bod y ddaear oddi tanom wedi newid yn y cyfamser.
English: That's precisely what the Labour Party did in Westminster, isn't it? What could a solidarity tax do? It could help us meet the reasonable demands of public sector workers to improve the Welsh Government's pay offer, which even a Labour-affiliated union has called derisory - the miracle workers, First Minister, that you just referred to in the NHS. It could help us relieve some of the pressure on local services on which we have depended so much during the pandemic. It could help us expand free school meals in secondary school. It could help us provide the subsidy to public transport that even the Labour majority on the climate change committee have proposed. It could do these things in different proportions and to different degrees, depending on your Government's ambition. But I put to you again, First Minister - socialist First Minister: isn't this principle of solidarity something that your Government should embrace?
Welsh: Dyna yn union wnaeth y Blaid Lafur yn San Steffan, onid e? Beth allai treth gydsefyll ei wneud? Gallai ein helpu ni i fodloni gofynion rhesymol gweithwyr y sector cyhoeddus i wella cynnig cyflog Llywodraeth Cymru, y mae hyd yn oed undeb sy'n gysylltiedig â Llafur wedi ei alw'n ddilornus - y gweithwyr gwyrthiol, Prif Weinidog, yr ydych newydd gyfeirio atyn nhw yn y GIG. Fe allai ein helpu ni i leddfu rhywfaint o'r pwysau ar wasanaethau lleol yr ydym wedi dibynnu cymaint arnyn nhw yn ystod y pandemig. Gallai ein helpu ni i ehangu'r gwasanaeth prydau ysgol am ddim yn ysgolion uwchradd. Gallai ein helpu ni i roi'r cymhorthdal i drafnidiaeth gyhoeddus y mae hyd yn oed y mwyafrif Llafur ar y pwyllgor newid hinsawdd wedi'i gynnig. Gallai wneud y pethau hyn mewn gwahanol gyfrannau ac i wahanol raddau, yn dibynnu ar uchelgais eich Llywodraeth. Ond dywedaf hyn wrthych chi eto, Prif Weinidog - Prif Weinidog sosialaidd: onid yw'r egwyddor hon o gydsefyll yn rhywbeth y dylai eich Llywodraeth ei chofleidio?
English: Llywydd, I have already agreed with the leader of Plaid Cymru that progressive taxation is the way in which we should fund public services. What I can't possibly agree with him on is that raising taxes in the way that he suggested in his first question - . Because he asked me in his first question, you'll remember, whether we should raise the two additional rates of taxation that we are able to modify here in Wales - not the basic rate, but the other two higher rates. They bring in less than tens of millions of pounds if you raise them. There's no chance at all that they would begin to cover that long list of purposes for which he said those funds could then be applied. It's just -
Welsh: Llywydd, rwyf eisoes wedi cytuno ag arweinydd Plaid Cymru mai trethiant blaengar yw'r ffordd y dylem ariannu gwasanaethau cyhoeddus. Yr hyn na allaf gytuno ag ef arno o bosib yw bod codi trethi yn y ffordd yr awgrymodd yn ei gwestiwn cyntaf - . Oherwydd iddo ofyn i mi yn ei gwestiwn cyntaf, byddwch yn cofio, a ddylem ni godi'r ddwy gyfradd drethu ychwanegol yr ydym ni'n gallu eu haddasu yma yng Nghymru - nid y gyfradd sylfaenol, ond y ddwy gyfradd uwch arall. Bydden nhw'n dod â llai na degau o filiynau o bunnoedd i mewn pe baem ni'n eu codi. Does dim siawns o gwbl y bydden nhw'n dechrau talu am y rhestr hir honno o ddibenion y dywedodd y gellid defnyddio'r arian hynny wedyn ar eu cyfer. Dim ond -
English: It's pie in the sky.
Welsh: Breuddwyd gwrach yw hyn.
English: 'Pie in the sky' would be the kindest way to describe it. You can use those levers, and they bring in very, very modest amounts of money. And that assumes - which is quite heroic, really - that the people who are now being asked to pay more tax in Wales than they would be asked to pay across the border don't organise their affairs in a way that immunises them from that effect. Let's just assume for a moment - and not many economists would - that people simply stay where they are and pay the extra money. It brings in, in the context that we are talking about, a handful of millions of pounds, and there is no way at all that it would stretch probably even to the first of that very long list of purposes that the leader of Plaid Cymru has suggested you would cover from them this afternoon.
Welsh: 'Breuddwyd gwrach' fyddai'r ffordd fwyaf caredig o'i ddisgrifio. Gallwch ddefnyddio'r ysgogiadau hynny, ac maen nhw'n dod â symiau cymedrol iawn, iawn o arian i mewn. Ac mae hynny'n cymryd yn ganiataol - sy'n eithaf arwrol, mewn gwirionedd - nad yw'r bobl y gofynnir iddyn nhw bellach dalu mwy o dreth yng Nghymru nag y bydden nhw'n gorfod ei thalu dros y ffin, yn trefnu eu materion mewn ffordd sy'n eu himiwneiddio rhag y perygl hwnnw. Gadewch i ni gymryd yn ganiataol am eiliad - ac ni fyddai llawer o economegwyr yn gwneud hynny - bod pobl yn aros lle maen nhw ac yn talu'r arian ychwanegol. Mae'n dod â, yn y cyd-destun yr ydym ni'n sôn amdano, llond dwrn o filiynau o bunnau i mewn, a does dim ffordd o gwbl y byddai'n ymestyn hyd yn oed at y diben cyntaf ar y rhestr hir iawn honno o ddibenion y mae arweinydd Plaid Cymru wedi awgrymu y prynhawn yma y bydden nhw'n talu amdanyn nhw.
English: The Welsh Government has a series of programmes to support businesses in Meirionnydd. The extraordinary rise in energy costs needs a long-term set of solutions, which only the UK Government can provide.
Welsh: Mae cyfres o raglenni gan Lywodraeth Cymru yn cefnogi busnesau ym Meirionnydd. Mae'r cynnydd eithriadol mewn costau egni yn golygu bod angen set hirdymor o atebion, a dim ond Llywodraeth y Deyrnas Unedig all eu darparu.
English: I thank the First Minister for that response. I do accept that there is significant blame here on Westminster, and that they must step up and compensate those companies and ensure their survival. I have just a few examples. In Dolgellau, we've seen Caffi'r Sgwar closing, the steakhouse closing, the deli closing. The Brondanw Arms in Llanfrothen has closed. Caffi Derfel in Penrhyndeudraeth has closed. Those are just some examples of the businesses in my constituency that have closed over the past few weeks, and there are others considering closure between now and the new year. These businesses are closing because of energy costs. One business said that they had received a bill now of £7,000 per month up to £70,000 a month for energy. It's entirely unsustainable. But if you think of Brondanw in Llanfrothen, for example, a stone's throw from the Maentwrog and Ffestiniog hydro plant, these produce many gigawatts per year, and that energy is leaving the community, not for community benefit, but for the benefit of others. So, given that the Nuclear Decommissioning Authority, through Magnox, own the hydro plant in Maentwrog, do you agree with me that this resource should be transferred to the community, as a community holding, so that the community can benefit from these hydro plants?
Welsh: Diolch yn fawr iawn i'r Prif Weinidog am yr ateb hwnnw. Dwi yn derbyn bod yna fai sylweddol yma ar San Steffan, a bod yn rhaid iddyn nhw gamu i fyny a digolledu'r cwmnïau yma a sicrhau eu bod nhw yn parhau. Ond dyma roi rhai enghreifftiau i chi. Yn Nolgellau, rydyn ni wedi gweld Caffi'r Sgwar yn cau, y steakhouse yn cau, y deli yn cau. Mae'r Brondanw Arms yn Llanfrothen wedi cau. Mae Caffi Derfel ym Mhenrhyndeudraeth wedi cau. Dim ond rhai enghreifftiau o fusnesau yn fy etholaeth i ydy'r rhain, sydd wedi cau yn ystod yr wythnosau diwethaf. Mae yna ragor yn ystyried cau rhwng rŵan a'r flwyddyn newydd. Mae'r busnesau yma yn cau oherwydd y cyni mewn ynni. Mae un busnes yn dweud eu bod nhw wedi cael bil rŵan o £7,000 y mis i £70,000 y mis ar gyfer ynni. Mae'n gwbl, gwbl anghynaladwy. Ond, os ystyriwch chi Brondanw, er enghraifft, yn Llanfrothen, nepell o bwerdy hydro Maentwrog a Ffestiniog, mae'r rhain yn cynhyrchu sawl gigawat y flwyddyn, a'r ynni yna'n mynd allan o'r gymuned, nid er budd cymunedol, ond er budd pobl eraill. Felly, gan ystyried bod yr Awdurdod Datgomisiynu Niwclear drwy Magnox yn berchen ar bwerdy hydro Maentwrog, a ydych chi'n cytuno efo fi y dylid trosglwyddo'r adnodd yma i rym a gofalaeth cymunedol er mwyn i'r gymuned gael budd o'r pwerdai hydro yma?
English: I agree with what the Member said about the importance of sustainable energy being available. Through creating a system for the future that depends on renewable and sustainable energy, we could see a future where energy costs can be affordable for businesses and for local people too. We have an ambition as a Government to increase the percentage of sustainable energy held by local people. We have increased the number of programmes and there are examples across Wales where that has already happened. The more we can do to that end, the more I think that people will be able to see the importance of that policy, but also the things that the policy can do in terms of their lives.
Welsh: Dwi'n cytuno gyda beth ddywedodd yr Aelod am bwysigrwydd egni cynaliadwy. Trwy greu system ar gyfer y dyfodol sy'n dibynnu ar egni cynaliadwy, gallwn ni weld dyfodol lle mae costau egni yn gallu bod yn fforddiadwy i fusnesau ac i bobl leol hefyd. Mae uchelgais gyda ni fel Llywodraeth i gynyddu'r canran o egni cynaliadwy sydd yn nwylo pobl leol. Rŷn ni wedi cynyddu nifer y rhaglenni ac mae yna enghreifftiau ledled Cymru lle mae hynny'n digwydd yn barod. Y mwyaf rŷn ni'n gallu ei wneud e fel yna, y mwyaf, dwi'n meddwl, y bydd pobl yn gallu gweld pwysigrwydd y polisi yna, ond hefyd y pethau mae'r polisi yn gallu eu gwneud yn eu bywydau nhw.
English: Thank you very much for that question. The Welsh Government sets the policy framework and provides funding for GP services out of hours. Health boards are responsible for delivery of the service in their areas.
Welsh: Diolch i Hefin David am y cwestiwn. Mae Llywodraeth Cymru yn gosod y fframwaith polisi ac yn darparu cyllid ar gyfer y gwasanaeth meddygon teulu y tu allan i oriau. Mae byrddau iechyd yn gyfrifol am roi'r gwasanaeth ar waith yn eu hardaloedd.
English: I'd like to thank my colleague Hefin David for raising this question. I took everything you said on board, First Minister, in your response to him just now. The doctors and dentists remuneration board, an independent body set up to advise Governments on the pay of doctors and dentists, reported in July this year and advised that salaried GPs should receive a 4.5 per cent increase to their pay, backdated to April 2022. A large number of the GPs who provide out-of-hours care for patients in Wales are salaried GPs, as opposed to GP partners. I'm hearing reports from the British Medical Association Cymru Wales that some salaried GPs in Aneurin Bevan - and, in fact, all across Welsh health boards - are still yet to receive their fully backdated pay uplift. So, First Minister, as we are now three months on from the DDRB's report, can you confirm that all salaried GPs working in Aneurin Bevan - and, in fact, across all Welsh health boards - have now received their full pay uplift and that it has been backdated to April? Thank you.
Welsh: Hoffwn ddiolch i fy nghyd-Aelod Hefin David am godi'r cwestiwn hwn. Rwyf wedi ystyried popeth a ddywedoch chi, Prif Weinidog, yn eich ymateb iddo nawr. Adroddodd y bwrdd taliadau meddygon a deintyddion, corff annibynnol a sefydlwyd i gynghori Llywodraethau ar dâl meddygon a deintyddion, ym mis Gorffennaf eleni a chynghori y dylai meddygon teulu cyflogedig gael cynnydd o 4.5 y cant yn eu cyflog, wedi'i ôl-ddyddio i fis Ebrill 2022. Mae nifer fawr o'r meddygon teulu sy'n darparu gofal y tu allan i oriau i gleifion yng Nghymru yn feddygon teulu cyflogedig, yn hytrach na phartneriaid meddygon teulu. Rwy'n clywed adroddiadau gan Gymdeithas Feddygol Prydain (Cymru) fod rhai meddygon teulu cyflogedig yn Aneurin Bevan - ac, mewn gwirionedd, ym mhob rhan o fyrddau iechyd Cymru - eto i gael eu codiad cyflog wedi'i ôl-ddyddio'n llawn. Felly, Prif Weinidog, gan ei bod hi bellach dri mis ers adroddiad y bwrdd taliadau meddygon a deintyddion, a wnewch chi gadarnhau bod pob meddyg teulu cyflogedig sy'n gweithio yn Aneurin Bevan - ac, mewn gwirionedd, ar draws pob bwrdd iechyd yng Nghymru - bellach wedi derbyn y codiad cyflog llawn a'i fod wedi cael ei ôl-ddyddio i fis Ebrill? Diolch.
English: I can confirm that the Welsh Government accepted the recommendations of the DDRB, and that all people who work in the Welsh NHS covered by those recommendations will know that they will receive the uplifts that the board proposed. I'm not in a position to know the precise pay arrangements for every health board and for every person who works for them, but I'm sure that if the Member were to take up her concerns with the health board, they will be able to provide her with an answer.
Welsh: Gallaf gadarnhau bod Llywodraeth Cymru yn derbyn argymhellion y bwrdd taliadau meddygon a deintyddion, ac y bydd pawb sy'n gweithio yn GIG Cymru sydd dan sylw yn yr argymhellion hynny yn gwybod y byddant yn cael y codiadau a gynigiodd y bwrdd. Dydw i ddim mewn sefyllfa i wybod beth yw'r union drefniadau cyflog ar gyfer pob bwrdd iechyd ac i bob person sy'n gweithio iddyn nhw, ond rwy'n siŵr pe bai'r Aelod yn trafod ei phryderon gyda'r bwrdd iechyd, y byddan nhw'n gallu rhoi ateb iddi.
English: Population screening is a core public health responsibility. Public Health Wales provide cancer screening services. It oversees improvements to programmes, including the recent extension in the age cohort eligible for bowel screening in Wales.
Welsh: Mae sgrinio poblogaeth yn gyfrifoldeb craidd iechyd y cyhoedd. Mae Iechyd Cyhoeddus Cymru yn darparu gwasanaethau sgrinio canser. Mae'n goruchwylio gwelliannau i raglenni, gan gynnwys yr estyniad diweddar yn y garfan oedran sy'n gymwys i gael gwasanaeth sgrinio'r coluddyn yng Nghymru.
English: Can I thank the First Minister for that response? We have an excellent screening programme in Wales. I welcome the reduction in the age for screening for bowel cancer. I believe in the importance of screening, but it is unfortunate that people cannot get time off work to attend screening. Will the First Minister support all directly and indirectly employed Welsh Government staff being allowed time to attend screening appointments?
Welsh: A gaf i ddiolch i'r Prif Weinidog am yr ymateb yna? Mae gennym raglen sgrinio ardderchog yng Nghymru. Rwy'n croesawu'r gostyngiad yn yr oedran ar gyfer sgrinio am ganser y coluddyn. Rwy'n credu'n gryf bod sgrinio yn bwysig, ond mae'n anffodus na all pobl gael amser i ffwrdd o'r gwaith i fynd i gael eu sgrinio. A fydd y Prif Weinidog yn cefnogi'r galw i bob un o'r staff a gyflogir yn uniongyrchol ac yn anuniongyrchol gan Lywodraeth Cymru gael amser i fynd i apwyntiadau sgrinio?
English: Thank you, First Minister, for these figures. First Minister, shamefully, we lag behind other nations in offering them a bowel cancer screening service to people aged 50 and over. This is a national disgrace. People living in Scotland and in England are offered bowel cancer screening, and have done for years. It is quite unbelievable that you've not extended the screening programme to that age group. What is the challenge in Wales that appears specific to Wales, and will you commit to bringing forward an extension of the services to people who have turned 50? Thank you.
Welsh: Diolch Prif Weinidog, am y ffigurau yna. Prif Weinidog, yn gywilyddus, rydym yn llusgo y tu ôl i genhedloedd eraill sy'n cynnig gwasanaeth sgrinio canser y coluddyn i bobl 50 oed a hŷn. Mae hwn yn warth cenedlaethol. Mae pobl sy'n byw yn Yr Alban ac yn Lloegr yn cael cynnig gwasanaeth sgrinio canser y coluddyn, ac wedi cael hynny ers blynyddoedd. Mae'n gwbl anghredadwy nad ydych chi wedi ymestyn y rhaglen sgrinio i'r grŵp oedran hwnnw. Beth yw'r her yng Nghymru sy'n ymddangos yn benodol i Gymru, ac a fyddwch chi'n ymrwymo i gyflwyno estyniad i'r gwasanaethau i bobl dros 50 oed? Diolch.
English: Well, Llywydd, I'm afraid I don't recognise the description offered by the Member. As you heard Mike Hedges say, the age range of people eligible for bowel screening in Wales is being extended, and there is a very purposeful plan to go on reducing that age and, at the same time, to make the test itself more effective in diagnosis. Bowel cancer screening in Wales, particularly since the new test, the faecal immunochemical test, was introduced in January 2019, is a success story. We are persuading more people to take it up than ever before. The results they get are more accurate than they ever have been, and as a result of lowering the age range, an additional 172,000 people will be invited for screening between October, this month, and September of next year. I think that is a success story, and it's a tribute to those very dedicated people who have worked so hard to make it a success.
Welsh: Wel, Llywydd, mae arna i ofn nad ydw i'n adnabod y disgrifiad a gynigwyd gan yr Aelod. Fel y clywsoch chi Mike Hedges yn dweud, mae ystod oedran y bobl sy'n gymwys i gael sgrinio'r coluddyn yng Nghymru yn cael ei ymestyn, ac mae yna gynllun pwrpasol iawn i barhau i leihau'r oedran hwnnw ac, ar yr un pryd, i wneud y prawf ei hun yn fwy effeithiol o ran diagnosis. Mae sgrinio canser y coluddyn yng Nghymru, yn enwedig ers i'r prawf newydd, y prawf imiwnogemegol ar ysgarthion, gael ei gyflwyno yn Ionawr 2019, yn stori lwyddiannus. Rydym ni'n perswadio mwy o bobl i'w gymryd nag erioed o'r blaen. Mae'r canlyniadau y maen nhw'n eu cael yn fwy cywir nag y buon nhw erioed, ac o ganlyniad i ostwng yr ystod oedran, bydd 172,000 o bobl ychwanegol yn cael eu gwahodd i gael eu sgrinio rhwng mis Hydref, y mis hwn, a mis Medi'r flwyddyn nesaf. Rwy'n credu bod honno'n stori o lwyddiant, ac mae'n deyrnged i'r bobl ymroddedig iawn hynny sydd wedi gweithio mor galed i'w gwneud yn llwyddiant.